कौन सा मौका कब आपको एक कामयाब इंसान में बदल सकता है. ये शायद ही कोई जानता हो. अगर आप एक नाकामयाब व्यक्ति हैं तो थोडा समय के पीछे जाकर सोचें कि आपकी ज़िन्दगी में कभी ना कभी ऐसा मौका ज़रूर आया होगा जो आपको कामयाबी की राह पर ले जाने वाला था. हर एक व्यक्ति की ज़िन्दगी में ऐसे मौके आते रहते हैं. मगर हमें ये पता ही नहीं होता है कि किस मौके का कैसे उपयोग करना है. मौके को पहचानना भी एक कला है. क्यूँकि कुछ मौके तो ऐसे होते हैं जिनका भविष्य आपको साफ़ पता होता है मगर कुछ मौके ऐसे भी होते हैं जिनका भविष्य अभी दिखाई नहीं देता है. मगर सफल व्यक्तियों की जीवनी से पता चलता है कि 80% कामयाबी उन्हीं मौकों से मिलती है जिनका भविष्य मौके के वक़्त नज़र नहीं आता है.